Lav et referat af nedenstående tekst:

Tekst:
Programmet for aftenens Nordjylland Live er ved at falde på plads. Vi har samlet en god bunke nordjyske nyheder sammen, som vi serverer med et kompot af spændende live-indslag i studiet. Vi fortæller historien om Brønderslev Kommune, der har besluttet at opgrave fem mindre veje. Asfalten bliver fræset op og erstattet af grus. En forretningsindehaver i Klokkerholm frygter, at det betyder færre kunder. Derefter tager vi en tur til protestcampen ved Totals boring-site i Dybvad, hvor der for sidste gang synges protestsang - lige ved siden af den nu nedlagte skifergasboring. Protest-campen pakkes sammen på søndag og bliver til en udstilling på museum i Sæby. Fra Sæby skal vi til Afrika, hvor Mogens er på mission og uddeler briller, inden vi hopper i baljen på redningsøvelse i Kattegat. Senere sender vi live fra Hjørring, hvor Vendsyssel FFs spiller kamp mod Horsens i fodboldens første division. Fra måltyre på grønsværen hopper vi til en kæmpe tyr i studiet. Ingrid Buch og Morten Pedholt får besøg af den 1500 kilo tunge avlstyr Daddy, som vinder præmie efter præmie for sine fine - gener. Daddy har sin familie med, der arbejder sammen for at gøre ham til et pragteksemplar af en avlstyr. Onsdagspanelet består i aften af Jacob Risgaard - direktør i CoolShop.dk, Pia Schnoor - forstander på Vrå Højskole og Inger Askehave - pro-rektor ved Aalborg Universitet, og de skal blandt andet diskutere den nye Klovn-plakat, letbanen og grøn energi. I Pandrup bliver regionens lægeklinik overtaget af et privat lægefirma, og der er en reportage om VM i forhindringsløb på programmet. Vi har meget mere på programmet - se det hele i Nordjylland Live. Det er i aften. Klokken 19.30. På TV2 Salto.

Referat:
En 1500 kilo tung avlstyr kommer i studiet i aften, hvor vi også diskuterer Klovn-plakater og præsenterer en god bunke nordjyske nyheder for jer.